บลจ.ไทยพาณิชย์ ปันผล 2 กองทุนอสังหาฯ กำหนดจ่ายพร้อมเพรียงกันวันที่ 28 พ.ย.นี้
บลจ.ไทยพาณิชย์ ปันผล 2 กองทุนอสังหาฯ กำหนดจ่ายพร้อมเพรียงกันวันที่ 28 พ.ย.นี้
15 พ.ย. 2559

นายสมิทธ์ พนมยงค์ ประธานเจ้าหน้าที่บริหาร บริษัทหลักทรัพย์จัดการกองทุนไทยพาณิชย์ หรือ บลจ.ไทยพาณิชย์ เปิดเผย เตรียมจ่ายปันผลกองทุนอสังหาริมทรัพย์ 2 กองทุน ในวันที่ 28 พฤศจิกายน 2559 สำหรับผลการดำเนินงานระหว่างวันที่ 1 กรกฎาคม-30 กันยายน2559 ได้แก่ กองทุนรวมสิทธิการเช่าอสังหาริมทรัพย์ CPN คอมเมอร์เชียล โกรท (CPNCG) ที่ลงทุนในอาคารสำนักงาน ดิ ออฟฟิศเศส แอท เซ็นทรัลเวิลด์ จะจ่ายปันผลในอัตรา 0.2328 บาทต่อหน่วย รวมจ่ายเงินปันผลแล้วทั้งสิ้นในอัตรา 3.3527 บาทต่อหน่วย (นับตั้งแต่วันที่จ่ายปันผลครั้งแรก 14 ก.พ. 2556)
ส่วน กองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) ซึ่งลงทุนในโครงการศูนย์การค้าเซ็นทรัลพลาซา ใน 4 ทำเล ได้แก่ พระราม 2 พระราม 3 ปิ่นเกล้า และเชียงใหม่ แอร์พอร์ต จะจ่ายปันผลในอัตรา 0.3100 บาทต่อหน่วย รวมจ่ายเงินปันผลแล้วทั้งสิ้น 11.2518 บาทต่อหน่วย (นับตั้งแต่วันที่จ่ายเงินปันผลครั้งแรก 6 มี.ค.2549)